**Jавни позив за иновативна решења за декарбонизацију којa доприносе праведној зеленој транзицији у Србији**

ПОЗИВАМО ЈАВНА ПРЕДУЗЕЋА И ПРЕДСТАВНИКЕ ПРИВАТНОГ СЕКТОРА ДА ПРЕДЛОЖЕ НОВЕ ПОСЛОВНЕ МОДЕЛЕ И ИНОВАТИВНА ТЕХНОЛОШКА РЕШЕЊА, ЧИЈОМ ПРИМЕНОМ СЕ СМАЊУЈУ ЕМИСИЈЕ ГАСОВА СА ЕФЕКТОМ СТАКЛЕНЕ БАШТЕ. ОВА РЕШЕЊА ТРЕБА ДА ДОПРИНЕСУ ДЕКАРБОНИЗАЦИЈИ ПРИВРЕДЕ, СМАЊЕЊУ ЗАГАЂЕЊА ЖИВОТНЕ СРЕДИНЕ, КАО И ПОДСТИЦАЊУ НОВИХ ГРАНА ПРИВРЕДЕ КАО АЛТЕРНАТИВЕ ИНДУСТРИЈИ УГЉА. ТАКОЂЕ, РЕШЕЊA ТРЕБА ДА ПОДРЖЕ ПРЕКВАЛИФИКАЦИЈУ РАДНИКА И РАДНИЦА ИЗ СЕКТОРА КОЈИ СЕ БАЗИРАЈУ НА ИНТЕНЗИВНОМ КОРИШЋЕЊУ ФОСИЛНИХ ГОРИВА КАКО БИ РАЗВИЛИ НОВЕ ВЕШТИНЕ ПОТРЕБНЕ НА САВРЕМЕНОМ ТРЖИШТУ РАДА.

undp3

**ЗАШТО СМО ПОКРЕНУЛИ ОВАЈ ЈАВНИ ПОЗИВ?**

Пословни сектор, а посебно индустријски, може много да допринесе смањењу емисија угљен-диоксида, сумпор-диоксида и осталих гасова са ефектом стаклене баште, односно борби против климатских промена и напорима да имамо чистији ваздух и воду, здравију земљу и животну средину.

Промене као што је зелена енергетска транзиција носе са собом одређене изазове. Зелена транзиција и зелена економија треба да постану стратешки циљеви пословног сектора, који има важну улогу у борби против климатских промена. Зато је неопходно да јавни и приватни сектор на одржив начин користи енергију и природне ресурсе и тако смањи негативан еколошки утицај, а са друге стране допринесе развоју нових пословних иницијатива које могу да убрзају зелену трансформацију.

На пример, повећање удела обновљиве енергије, побољшана енергетска ефикасност, као и ресурсна ефикасност и модернизација индустријских процеса (кроз дигитализацију и примену најбољих доступних технологија) су кључна подручја за смањење емисија гасова са ефектом стаклене баште које потичу из енергетског сектора.

Зелена транзиција доприноси побољшању квалитета животне средине, као и здравља људи, привреде и друштва у целини. Она такође утиче на трансформацију индустрије, рударства и енергетског сектора. Зато је неопходно да буде праведна и стратешки испланирана. Дуги низ година се говори о неопходости енергетске транзиције, односно преласка на већу производњу енергије из обновљивих извора и одустајања од производње енергије из угља, што посебно погађа сектор индустрије. Овај прелаз захтева огромне промене, како у јавним политикама, тако и у свести свих актера у ланцу производње и потрошње енергије. Посебно је важно да оваква транзиција буде и праведна, нарочито за регионе, секторе, локалне заједнице и појединце који економски зависе од интензивног коришћења фосилних горива. То значи да је неопходно развијање нових грана привреде као алтернативе индустрији угља, развоја нових технологија, омогућавање преквалификација радника и развој нових вештина које су им потребне на савременом тржишту рада. Зато је важно схватити да је праведна зелена транзиција саставни део, а не последица процеса декарбонизације привреде.

Кроз овај јавни позив, Програм Уједињених нација за развој (УНДП) у сарадњи са Министарством заштите животне средине и Министарством рударства и енергетике, а уз финансијску подршку Владе Јапана, позива предузећа из јавног и приватног сектора да предложе иновативна решења за декарбонизацију који доприносе праведној зеленој транзицији и смањењу загађења животне средине.

**ЗАШТО ТРЕБА ДА УЧЕСТВУЈЕТЕ?**

* **Допринећете решавању важног друштвеног, економског и еколошког проблема** у Србији и Вашој локалној заједници;
* **Унапредићете капацитете своје компаније** за планирање и реализацију зеленог пословања;
* **Добићете приступ средствима за суфинансирање** спровођења пројекта;
* **Стећи ћете нова знања и вештине** од дугорочне користи за спровођење Ваше идеје;
* **Добићете** **експертску обуку** **и менторство** за идеје и концепте одабране за даљи развој;
* **Добићете прилику за проналажење партнера** (српских или јапанских компанија) за реализацију пројеката са којима делите заједничку визију;
* **Добићете прилику да примените зелене технологије и експертизу напредних компанија, попут оних из Јапана,** и размените искуства;
* **Добићете прилику за приступ додатним средствима за инвестиције** у технологију декарбонизације и пословне моделе за зелену транзицију;
* **Добићете прилику да ваша идеја постане видљива како за домаћу, тако и међународну јавност.** Подржани пројекти ће представљати позитивне примере који се могу поновити или покренути промене у другим сличним компанијама, посебно малим и средњим предузећима.

**СА КАКВИМ ПРОЈЕКТНИМ ПРЕДЛОЗИМА МОЖЕТЕ КОНКУРИСАТИ?**

1. Пројекти (решења и пословни модели) који примењују нове технологије и технолошка решења или промовишу нове примене постојећих (први такве врсте у Србији) за декарбонизацију привреде кроз:

* употребу обновљивих извора енергије,
* побољшање ресурсне и енергетске ефикасности,
* одрживе моделе саобраћаја,
* аутоматизацију и дигитализацију организације/процеса производње,
* нова урбанистичка решења, укључујући изградњу, реконструкцију и ревитализацију објеката.

1. Пројекти којима се подстиче праведна зелена транзиција региона угља и развијање нових грана привреде као алтернативе индустрији угља;
2. Пројекти који стварају предуслове за преквалификацију радника и развој нових вештина које су потребне на савременом тржишту рада.

Неки од практичних примера пројеката могу бити подржани су: решења вештачке интелигенције за оптимизовано управљање земљиштем и приносом; технологије које претварају органски отпад (нпр. остатке хране) у биогас; прераду биљних остатака/пољопривредне биомасе у високоефикасне енергетске пелете; претварање комуналног отпада у производе за вишекратну употребу; идентификовање алтернативних горива у индустријама, финансирање соларних инсталација на јавним и стамбеним зградама и примена концепта „прозјумера“; замена фосилних горива у даљинском грејању алтернативним обновљивим изворима енергије; оптимизација индустријске производње, дистрибуције и потрошње топлотне енергије путем софтверских побољшања и нових технологија, успостављање индустријске симбиозе и сл.

**ШТА ЈЕ ЈОШ ВАЖНО УЗЕТИ У ОБЗИР ПРИЛИКОМ ПРИПРЕМЕ ПРОЈЕКТА**

* Решавање друштвених изазова, посебно у регионима који могу бити угрожени енергетском транзицијом (незапосленост, маргинализоване групе, родна равноправност итд.);
* Развој решења која се могу даље проширити или користити као модел за репликацију;
* Идентификовање потенцијалних партнерстава са јапанским компанијама које послују у Србији у циљу подстицања употребе јапанских зелених технологија и производа и примене знања и искустава у процесу зелене трансформације економије;
* Идентификовање других партнерстава са јавним и приватним сектором која доносе додату вредност пројекту доприносећи системској зеленој трансформацији;
* Релевантност предложеног пројекта за смањење штетних емисија у ваздух, воду, земљиште, чиме се побољшава квалитет животне средине;
* Могућност трансформације послова и преквалификације како би се обезбедио минималан губитак радних места, мапирали потенцијали за економску диверсификацију, подржала запошљивост и обезбедила средства за живот за породице радника;
* Подршка женском предузетништву у процесу зелене трансформације економије.

**КО МОЖЕ ДА СЕ ПРИЈАВИ?**

На јавном позиву могу учествовати јавна и приватна предузећа самостално или у конзорцијуму.

За учешће на јавном позиву, морају да буду испуњени следећи предуслови:

* Главни подносилац пријаве мора бити регистрован у Републици Србији, у складу са домаћим прописима.
* Чланови конзорцијума могу бити: јавна и приватна предузећа; привредна друштва; јапанске компаније које послују у Србији; научно-истраживачке организације и институције.
* Ако се пријављује у конзорцијуму, главни подносилац пријаве мора бити јасно назначен као представник конзорцијума и контакт особа за сва питања у вези са пријавом. Главни подносилац пријаве је уједно и корисник средстава обезбеђених у оквиру пројекта.
* Подносиоци пријава могу поднети до две пријаве као главни подносиоци пријаве и могу учествовати у неограниченом броју пријава у својству члана конзорцијума у оквиру овог јавног позива.
* Важна напомена: Пријаве неће бити прихваћене од организација које се баве: 1) производњом, продајом или дистрибуцијом дувана или дуванских производа; 2) производњом алкохолних пића; 3) производњом оружја.

**НА КОЈЕ КАТЕГОРИЈЕ ДЕЛИМО ПРОЈЕКТЕ?**

Предлози пројеката могу бити сврстани у следеће категорије у односу на вредност која ће бити суфинансирана јавним позивом:

1. Мали пројекти укупне инвестиционе вредности до 100.000 USD (суфинансирање од стране донатора до 50% укупне инвестиционе вредности)
2. Средњи пројекти укупне инвестиционе вредности од 100.000 до 1.000.0000 USD (суфинансирање од стране донатора до 30% укупне инвестиционе вредности, а не више од 100.000 USD)
3. Велики пројекти укупне инвестиционе вредности преко 1.000.0000 USD (суфинансирање од стране донатора до 20% укупне инвестиционе вредности, а не више од 200.000 USD)

У посебним случајевима, за предлоге пројката који су оцењени са најмање 85 бодова од стране независног стручног жирија и имају добро образложење буџета, постојаће могућност увећања удела суфинансирања од стране донатора. Коначне одлуке донеће Управни одбор пројекта за сваки појединачни захтев, у складу са расположивим буџeтом.

**Важна напомена о суфинансирању:** сви пројекти за које се очекује да ће бити финансирани било из банкарских кредита или из других извора финансирања (билатералних, мултилатералних, приватних, итд), треба о томе да обезбеде доказ, у виду уговора о кредиту са банком и/или друге документације која потврђује обавезе које је преузео суфинансијер за суфинансирање пројекта до краја фазе инкубације. Такође је важно поменути да подносилац пријаве мора јасно да назначи очекиване (или већ постојеће) изворе финансирања и суфинансирања и достави неки доказ о финансијским средствима обезбеђеним за суфинансирање пројекта (нпр. писмо о намери, меморандум о разумевању, банкарску гаранцију, итд).

**ПРАВА ИНТЕЛЕКТУАЛНЕ СВОЈИНЕ**

Подносилац ће приложити писану потврду, уз своју пријаву, којом потврђује да поседује сва права интелектуалне својине која су неопходна за постизање пројектних циљева или ће доставити потврду о начину на који ће се та права остварити, у складу са пројектним циљевима. Даље, подносилац пријаве је у обавези да потврди да из иновативне идеје није произашао ниједан спор у вези са правом интелектуалне својине. У случају конзорцијума, споразум о конзорцијуму треба на одговарајући начин да потврди и реши права интелектуалне својине између чланова конзорцијума. У случају других питања у вези интелектуалне својине, подносиоци захтева морају све информације благовремено доставити Програму УН за развој пре евалуације пројекта.

**ВРЕМЕНСКИ ОКВИР РЕАЛИЗАЦИЈЕ ЈАВНОГ ПОЗИВА**

|  |  |
| --- | --- |
| **ФАЗА ИДЕЈИЗАЦИЈЕ и ОДАБИРА ПРИЈАВА КОЈЕ УЛАЗЕ У ФАЗУ ИНКУБАЦИЈЕ** | |
| 7. јул 2022. године | ОТВАРАЊЕ ПОЗИВА |
| 20. јул 2022. године  27. јул 2022. године | ИНФО ДАНИ ЗА СВЕ ЗАИНТЕРЕСОВАНЕ  (хибридне или виртуелне консултације) |
| 15. август 2022. године | РОК ЗА ПОДНОШЕЊЕ ПРИЈАВА |
| 25. август 2022. године | ПРОЦЕС ОЦЕЊИВАЊА И ОБЈАВЉИВАЊЕ РЕЗУЛТАТА |
| **ФАЗА АКЦЕЛЕРАЦИЈЕ** | |
| септембар 2022. године – новембар 2022. године | менторство, обуке, тренинзи и вебинари за најмање 20 одабраних предлога пројеката |
| **ФАЗА СПРОВОЂЕЊА** | |
| новембар 2022. године | ОДАБИР најмање 5 пројеката који ће бити финансирани и потписивање уговора о суфинансирању |
| новембар 2022. године – фебруар 2023. године | СПРОВОЂЕЊЕ пројеката |

**ФАЗА ПРИЈАВЕ ПРОЈЕКАТА (ДОСТАВЉАЊЕ АПЛИКАЦИОНИХ ФОРМУЛАРА)**

*Трајање јавног позива: од 7. јула 2022. године до 15. августа 2022. године*

Подносиоци пројеката треба да попуне апликациони формулар и поднесу електронским путем пре истека утврђеног рока. Подносилац пријаве је одговоран за исправност података садржаних у електронској пријави коју доставља.

**ОДАБИР ПРОЈЕКАТА КОЈЕ УЛАЗЕ У ФАЗУ АКЦЕЛЕРАЦИЈЕ**

*Рок за објављивање резултата: 25. август 2022. године*

Пројектни тим Програма УН за развој ће проверити да ли су пријаве правилно и потпуно попуњене и да ли су испуњени критеријуми за учешће, а затим их проследити независној комисији за оцењивање.

Подносиоци пријава који буду одабрани од стране независне комисије и потврђени од стране Управног одбора пројекта имаће прилику да учествују у пројектном акцелератору, и добију додатно менторство и техничку подршку. Током фазе акцелерације, за одабране пројекте биће обезбеђено менторство, обуке, тренинзи и вебинари.

**ФАЗА АКЦЕЛЕРАЦИЈЕ**

*Трајање фазе акцелерације: септембар 2022. године – новембар 2022. године*

**Акцелератор за декарбонизацију, праведну транзицију и зелену индустрију** представљаће простор за пружање техничке помоћи, простор за заједнички рад, као и сервис за помоћ за најмање 20 одабраних подносилаца пројеката. Уз техничку подршку пројекта, консултаната/ментора, подносиоци пријава ће имати прилику да даље разраде своје пројекте, тестирају прототипове и даље развију предложена техничка решења. Одабрани тимови ће добити бесплатну подршку у припреми. Подршка за акцелерацију ће такође укључивати конкретне анализе, помоћ у изради пројектне документације, радионице за изградњу капацитета, учешће на догађајима, укључујући могуће центре за обуку и студијска путовања.

Очекује се да подносиоци одабраних предлога пројеката буду у потпуности посвећени развоју својих пројеката током акцелерације, као и да успешно испуне следеће индикаторе:

* У потпуности учествују у програму обука, радионицама, менторским састанцима и осталим догађајима које ће организовати Програм УН за развој и/или пројектни партнери;
* Развију јасну пословну „мапу пута“ (ходограм) са комплетним планом рада и активностима које ће бити спроведене;
* Припреме неопходну техничку документацију, претходне студије оправданости и друге релевантне анализе, дозволе итд, који су неопходни како би се предложено технолошко решење, дигитално решење или пословни модел припремило за оперативно спровођење.

**ФАЗА СПРОВОЂЕЊА**

*Трајање фазе спровођења: новембар 2022. године – фебруар 2023. године*

По завршетку фазе акцелерације, Управни одбор ће изабрати најмање 5 (пет) најбољих пројеката који су спремни за спровођење.

По потписивању Уговора о суфинансирању, изабрани тимови ће реализовати своје пројекте, а њихов напредак ће константно бити праћен. У овој фази пажња се првенствено посвећује успешној имплементацији и доказима о резултатима. Биће организоване теренске посете, уз учешће пројектног тима и пројектних партнера. Најмање једна посета ће бити организована која се поклапа са последњим извештајем добитника уговора о суфинансирању.

**МЕХАНИЗАМ ЗА СУФИНАНСИРАЊЕ ОДАБРАНИХ ПРОЈЕКАТА**

За спровођење одабраних пројеката Програм УН за развој обезбедиће механизам финансирања у виду „Уговора по учинку“ (енг. Low value Performance Based Payment Agreements - PBPAs), односно исплате финансијских средстава по учинку. У случају да буде препозната могућност да се неки од пројеката додатно финансирају, Програм УН за развој оставља могућност да о томе одлучи Управни одбор пројекта.

**ШТА СЕ ПОДНОСИ НА ЈАВНИ ПОЗИВ?**

**На јавни позив се подносе предлози пројеката попуњавањем Апликационог формулара за учешће на Jавном позиву за иновативна решења за декарбонизацију који доприносе праведној зеленој транзицији у Србији.**

Апликациони формулар се попуњава на српском језику, а сажети приказ предлога пројекта мора бити описан на оба језика, српском и енглеском језику. Важно је да прецизно и јасно одговорите на сва питања. Приликом попуњавања апликационог форумулара водите рачуна да је простор за одговор на нека питања ограничен, и да је то јасно назначено.

Пријаве се подносе преко интернет портала који је доступан на: <https://www.undp.org/sr/serbia> до 15. августа 2022. године до 17.00 часова.

Уз апликациони формулар је неопходно приложити следећа документа:

* Доказ о претходном искуству у релевантним секторима (списак реализованих пројеката, уколико је применљиво);
* Појединачне биографије, како за носиоца пројекта тако и за чланове тима (остале учеснике-подносиоце пријаве) са јасно назначеним улогама у развоју и имплементацији пројекта;
* Нацрт споразума о партнерству;
* Изјава о прихватању обавезе суфинансирања;
* Увид у права интелектуалне својине;
* Прилози (уколико је применљиво).

|  |
| --- |
| **Важно:**  **• Водите рачуна да је коначну и комплетну верзију пријаве поднесете пре истека утврђеног рока.**   * **Приликом попуњавања обрасца, имајте на уму релевантне критеријуме оцењивања.** |

**АПЛИКАЦИОНИ ФОРМУЛАР**

|  |  |
| --- | --- |
| **Детаљи пријаве** | |
| Назив | *унесите пун назов пројектног предлога* |
| Главна област/сектор у складу са циљевима Јавног позива |  |
| Трајање пројекта: | *(у месецима)* |
| **Главни носилац пријаве** | |
| Назив главног подносиоца пријаве | *Навести пун регистрован назив главног подносиоца пријаве* |
| Контакт подаци главног подносиоца пријаве | *Навести пуно име, адресу, поштански број, е-маил адресу, веб страницу и број телефона особе за контакт* |
| Искуство | *Укратко опишите искуство, вештине и стручност главног подносиоца пријаве и његових запослених* |
| **Остали подносиоци пријаве (ако је применљиво)** | |
| Назив подносиоца пријаве | *Навести пун назив, тип организације/институције* |
| Контакт подаци подносиоца пријаве | *Навести пуно име, адресу, поштански број, е-маил адресу, веб страницу и број телефона особе за контакт* |
| Искуство | *Укратко опишите искуство, вештине и стручност подносиоца пријаве и његових запослених* |
| **Кратак опис пројектне идеје** | |
| Молимо вас да дате кратак опис предлога пројекта, укључујући оквир и циљ/еве Пројекта  Ограничење је до 400 речи на српском и до 400 речи на енглеском језику | *У оквиру кратког описа предлога пројекта потребно је дати довољно информација из којих се може видети јасно схватање изазова и општег циља јавног позива. Потребно је и јасно објаснити на који начин ће пројекат постићи свој/е циљ/еве.* |
| **Детаљи пројектне идеје** | |
| Опис пројекта  Ограничење до 2000 речи | *Којим конкретним изазовом у вези с климатским променама и декарбонизацијом се пројекат бави?*  *Наведите преглед приступа (техничког, технолошког, пословног модела итд.) и методологије коју ваш пројекат има намеру да примени у решавању главног изазова. Такође, молимо да објасните примењену методологију/инструмент.*  *Које је очекивано смањење емисије гасова са ефектом стаклене баште које је резултат вашег пројекта?*  *Уколико је применљиво, молимо да објасните на који начин планирате да примените партнерство са јапанским компанијама које послују у Србији, да ли кроз примену јапанских зелених технологија и производа или искључиво кроз примену знања и искустава у процесу зелене трансформације економије.*  *Молимо да објасните да ли пројекат:*   * + *поседује елементе подршке женском предузетништву у процесу зелене трансформације економије.*   + *подстиче преквалификације радника и развој нових вештина које су потребне за модерно тржиште рада.* |
| Шта је иновативно у вашем  пројекту?  Ограничење је до 1000 речи | *Молимо да размотрите нека од следећих питања: Који су то иновативни елементи предложене идеје? Да ли пројекат представља имплементацију неке постојеће идеје у новом оперативном окружењу, итд.? Зашто ће ваша иновација бити успешнија у решавању одређеног проблема у односу на неки други, стандарднији приступ?* |
| Који су ризици за успех пројекта и каква је стратегија носилаца пројекта у погледу управљања ризицима?  Ограничење је до 300 речи | *Идентификујте главне ризике и неизвесности у погледу успешног извршења пројекта и како ће пројекат ублажити ове ризике.* |
| Право интелектуалне својине  Ограничење је до 200 речи | *Молимо вас да прецизно наведете право интелектуалне својине или опишите модел у коме ће*  *се ова права решавати. Такође потврдите одсуство правних спорова који постоје или могу да произилазе*  *из права интелектуалне својине.* |
| Да ли пријављени учесници у пројекту имају вештине и искуство да спроведу предложени пројекат?  Ограничење је до 1000 речи | *Опишите претходно искуство и улогу чланова свог тима. Опишите претходно спроведене пројекте/активности у областима које су релевантне*  *за овај јавни позив.* |
| Пројектне активности (укључујући рокове – динамику спровођења активности)  Ограничење је до 1000 речи | *Наведите активности које су неопходне да би се спровео предложени пројекат, објасните како се исте*  *уклапају у ваше постојеће активности и пословање.*  *Објасните на који начин ће бити укључена локална*  *заједница.* |
| Очекивани утицај и резултати  Ограничење је до 1500 речи | *Опишите најважније утицаје и резултате пројекта који настају декарбонизацијом - колико је допринос директном смањењу емисија гасова са ефектом стаклене баште (у t/СО2 eq)?*  *Представите трошковну ефикасност ублажавања емисије угљендиоксида (ЕУР/tСО2).*  *Како ће пројектне активности допринети смањењу емисија госова са ефектом стаклене баште и смањењу угљеничног отиска у заједницама уз транзицију према чистој енергији?*  *Доставите информације о енергетским уштедама уколико постоје.*  *Како подносилац(иоци) пријаве намеравају да обезбеде одрживост резултата пројекта и оствареног утицаја?*  *Како ће пројекат утицати на осетљиве групе (маргинализоване групе, млади, жене)?*  *Молимо да објасните какав је краткорочни и дугорочни утицај пројекта на локални развој и запошљавање?*  *Молимо да прикажете утицај пројекта на управљање друштвеним и економским ефектима праведне зелене транзиције региона угља?* |
| Родни приступ  Ограничење је до 300 речи | *Објасните приступ за укључивање родне перспективе,*  *уз уважавање комплементарних улога жена и мушкараца, у циљу постизања родне равноправности* |
| Очекивани буџет пројекта | *Назначите очекиване пројектне трошкове у USD валути (у складу са планираним активностима и резултатима).*  *Укупан буџет пројекта и структура трошкова морају да буду реални и у складу са предложеним активностима.*  *Јасно прикажите допринос пројектних партнера. На који начин ће бити осигурана средства за реализацију пројекта (наведите изворе, структуру и сву документацију којом се ово доказује).* |

**КРИТЕРИЈУМИ ЗА ОДАБИР ПРОЈЕКАТА**

**Провера комплетности и усклађености с циљевима и критеријумима јавног позива**

|  |  |  |  |
| --- | --- | --- | --- |
| РБ | Назив критеријума | ДА | НЕ |
|  | Предлог пројекта је поднет у року за конкурисање |  |  |
|  | Предлог пројекта је поднет у траженој форми апликационог формулара |  |  |
|  | Предлог пројекта је поднет са комплетном траженом документацијом |  |  |
|  | Подносилац пријаве испуњава услове:   * подносилац пријаве је јавно предузеће или приватно привредно друштво регистровано у Републици Србији * подносилац пријаве је конзорцијум, где је водећи члан конзорцијума јавно предузеће или приватно привредно друштво регистровано у Републици Србији * уколико је подносилац пријаве конзорцијум, чланови конзорцијума испуњавају услове да су: јавна и приватна предузећа; привредна друштва; јапанске компаније које послују у Србији; научно-истраживачке организације и институције. |  |  |
|  | Сврха и циљ предлога пројекта је у складу са циљевима јавног позива |  |  |
|  | Предложени буџет пројекта је у складу са захтевима јавног позива и обезбеђено је суфинансирање у траженом проценту |  |  |

**Критеријуми за оцењивање поднетих предлога пројеката**

Пријаве које испуњавају услове јавног позива биће оцењене и одабране за фазу инкубације на основу следећих врста критеријума:

|  |  |  |
| --- | --- | --- |
| Критеријуми | Максималан број бодова | Опис |
| оперативни и управљачки капацитет | 10 | Да ли подносиоци пријава показују релевантне вештине, стручност, искуство и друге ресурсе за успешну реализацију пројекта у предвиђеном року? Да ли предлог пројекта показује комплементарност учесника и меру у којој конзорцијум као целина обједињује неопходну стручност? |
| квалитет, доследност и изводљивост пројекта | 20 | Да ли су циљна/е област(и) интервенције релевантни и у оквиру тема позива? Да ли су општи циљеви пројекта и очекивани исходи јасни, прецизно дефинисани, релевантни и реални? Да ли предложена методологија и планиране акције гарантују остварење предложеног развоја технологије, производа или услуге? На основу представљеног искуства, да ли подносиоци пријаве имају довољан приступ ресурсима (материјалима, потрошном материјалу, аналитичким услугама, информацијама, опреми, објектима, итд.) потребним за постизање свог циља? |
| делотворнност и утицај | 40 | Какав је утицај пројекта на декарбонизацију привреде – колико је допринос директном смањењу емисија гасова са ефектом стаклене баште (у t/СО2 eq)?  Трошковна ефикасност ублажавања емисије угљендиоксида (ЕУР/tСО2).  Каква је процена утицаја реализације пројекта на остваривање зелене транзиције? Да ли је јасно приказана релевантност предложеног пројекта на смањење штетних емисија у ваздух, воду, земљиште, чиме се побољшава квалитет животне средине?  Да ли су предвиђена одржива партнерска решења која доносе додату вредност пројекту доприносећи системској зеленој трансформацији? Да ли је предвиђено успостављање партнерстава са јапанским компанијама које послују у Србији у циљу подстицања употребе јапанских зелених технологија и производа и примене знања и искустава у процесу зелене трансформације економије?  Да ли решење генерише инклузивни утицај, посебно усмерeн ка некој осетљивој популацији (на пример: младе, жене и/или маргинализоване групе)? Какав је краткорочни и дугорочни утицај пројекта на локални развој и запошљавање? Да ли пројекат поседује елементе подршке женском предузетништву у процесу зелене трансформације економије? Да ли пројекат подстиче преквалификације радника и развој нових вештина које су потребне за модерно тржиште рада? Да ли је приказан утицај пројекта на управљање друштвеним и економским ефектима праведне зелене транзиције региона угља (уколико је применљиво)? |
| иновација | 10 | Да ли се пројекат може сматрати иновативним у односу на постојеће решења у Србији? Да ли ће пројекат довести до иновативног унапређења постојећих производа и технолошких решења? Да ли пројекат или неки његов део подлеже праву интелектуалне својине? |
| одрживост и могућност репликације | 10 | Да ли пројекат има потенцијал да се временом прошири и/или реплицира и да га спроводе други актери у Србији? |
| буџет пројекта и финансијска одрживост | 10 | Да ли су трошкови пројекта реални, да ли су планиране активности исплативе? Колики је износ новчаног суфинансирања носиоца пројекта, односно удео у укупној инвестицији? Да ли је буџет предложен према пројектним активностима? |
| Укупно | **100** |  |

Апликационе пријаве морају бити поднете електронским путем интернет странице пројекта: <https://www.undp.org/sr/serbia> до 15. августа 2022. године до 17.00 часова.

Заинтересовани кандидати су позвани да учествују у инфо данима који ће бити организовани у следећим терминима: 20. јул и 27. јул 2022. године.

**КОНТАКТ ЗА ДОДАТНЕ ИНФОРМАЦИЈЕ**

Питања у вези са поступком пријављивања на јавни позив заинтересовани могу упутити Програму УН за развој електронском поштом на адресу: [smiljka.zivanovic@undp.org](mailto:smiljka.zivanovic@undp.org) или на број телефона: 060 0802 981 и 064 2244 027.